शासन से दिशा निर्देश के बाद सोमवार को फैजाबाद जिले के संरक्षण गृहों की जांच की गई। इस बारे में जिला प्रोबेशन अधिकारी विकास सिंह ने बताया कि महिला संरक्षण गृह में अभी 50 महिलाएं और तीन बच्चों को रखा गया है जबकि यहां क्षमता 25 महिलाओं की ही है। ऐसे में सवाल ये उठता है कि क्षमता से ज्यादा भेड़-बकरियों की तरह इंसानों को क्यों रखा गया है। वहीं किशोर संप्रेक्षण गृह में 139 किशोर रखे गए हैं जबकि इसकी क्षमता भी 50 की ही है। बावजूद इसके प्रोबेशन अधिकारी ने सबकुछ ठीक बताया है।